196. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΠΡΟΤ/ΤΑ Οικ. Β15595/1140 της 13-19 Μαρτ.2003 (ΦΕΚ Β΄330) Καθορισμός δικαιούχων ενισχύσεων των επενδυτικών προγραμμάτων του άρθρου 12 του Ν. 2963/2001.  Έχοντας υπόψη: 1. Τις διατάξεις της παραγράφου 5 του άρθρου 12 του Ν. 2963/2001 (Α΄ 268) «Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις». 2. Τις διατάξεις του άρθρου 29α του Ν. 1558/1985 (Α΄ 137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του Ν. 2081/1992 (Α΄ 154) και αντικαταστάθηκε με την παράγραφο 2α του άρθρου 1 του Ν. 2469/1997 (Α΄ 38). 3. Το γεγονός ότι για την κάλυψη των αναγκών χρηματοδότησης των προβλεπομένων στην παράγραφο 2 του άρθρου 12 του Ν. 2963/2001 (Α΄ 268) ενισχύσεων, θα διατεθεί, σύμφωνα με την παράγραφο 3 του ιδίου άρθρου και νόμου, ποσό έωςτριάντα δισεκατομμυρίων (30.000.000.000) δραχμών ή ογδόντα οκτώ εκατομμυρίων σαράντα μία χιλιάδων ογδόντα πέντε ευρώ και ογδόντα τέσσερα λεπτά (88.041.085,84 6) από το Υπουργείο Μεταφορών & Επικοινωνιών που θα βαρύνει το Πρόγραμμα Δημοσίων Επενδύσεων, αποφασίζουμε: Άρθρο 1 Δικαιούχοι των ενισχύσεων των επενδύσεων των εδαφίων α, β, γ της παραγράφου 2 του άρθρου 12 του Ν. 2963/2001 (Α΄ 268) είναι οι ανώνυμες εταιρείες που ιδρύονται σύμφωνα με το άρθρο 3 του ίδιου νόμου, τα ΚΤΕΛ που δεν υποχρεούνται να μετατραπούν σε Α. Ε., καθώς και οι εταιρείες ΡΟΔΑ και ΔΕΑΣ Κω. Άρθρο 2 1. Δικαιούχοι των ενισχύσεων των επενδύσεων του εδαφίου δ της παραγράφου 2 του άρθρου 12 του Ν. 2963/2001 (Α΄ 268) είναι οι ανώνυμες εταιρείες που ιδρύονται σύμφωνα με το άρθρο 3 του ιδίου νόμου, τα ΚΤΕΛ που δεν υποχρεούνται να μετατραπούν σε Α.Ε., για τα λεωφορεία ιδιοκτησίας τους, καθώς και οι εταιρείες ΡΟΔΑ και ΔΕΑΣ. Κω.  2. Δικαιούχοι επίσης των ανωτέρω ενισχύσεων είναι οι ιδιοκτήτες λεωφορείων που είναι μέτοχοι του Κ.Τ.Ε.Λ. Α.Ε. ή του Κ.Τ.Ε.Λ. κατά περίπτωση, κάτοχοι κατά την ημερομηνία ανάληψης των χρημάτων ιδανικού ή ολόκληρου λεωφορείου ενταγμένου ή μισθωμένου στον φορέα. Άρθρο 3 Μετά την υποβολή και τον έλεγχο των δικαιολογητικών, σύμφωνα με τη προβλεπόμενη κοινή απόφαση των Υπουργών Μεταφορών & Επικοινωνιών και Οικονομίας & Οικονομικών της παραγράφου 4 του άρθρου 12 του Ν. 2963/2001 (Α΄ 268), με απόφαση του Υπουργού Μεταφορών & Επικοινωνιών, ορίζονται τα πρόσωπα (φυσικά ή νομικά), από τους παραπάνω δικαιούχους, μαζί με το ανάλογο, σε αυτά, ποσό της ενίσχυσης. 